Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az ügyvédekről szóló 1998. évi XI. törvény 1998. július
Paragraph Index: 516

13. §-ában biztosított tulajdonhoz való joggal összefüggésben. II. A jogszabályok a kényszerintézkedés által szükségképpen korlátozott jogok kivételével általában biztosítják a fogvatartott jogainak gyakorlását. Az előzetes letartóztatás alkalmazásának célja általában nem a vagyoni jogok gyakorlásának korlátozása; foganatosítása ugyanakkor általában kizárja ezek személyes gyakorlását; a büntetőeljárásra vonatkozó jogszabályok általában a terhelt és a védő kapcsolatára vonatkozóan tartalmaznak privilegizáló szabályokat, ezért ha a terhelt kifejezetten vagyoni jogai gyakorlására kíván ügyvédnek meghatalmazást adni, ezt a látogató fogadásának általános szabályai alapján teheti meg. A helyettes biztos ezért megállapította, hogy a terheltnek korlátozható az a törekvése, hogy 1999/79/II. szám a vele szemben folytatott büntetőeljárással össze nem függő ügyben képviseleti meghatalmazást adjon az általa kiválasztott ügyvédnek. A korlátozás azonban nem alkalmazható olyan módon, hogy a terheltet teljesen megakadályozza vagyoni jogainak gyakorlásában, ez ugyanis a vagyoni jogok elenyészéséhez vezethet, ami aránytalansága miatt visszásságot okozna a tulajdonhoz való joggal és az e jog által védett egyéb jogosítványokkal összefüggésben. A hatályos jogszabályok az előzetes letartóztatásban lévő terhelt és jogi képviselője kapcsolatát nem szabályozzák kielégítően. Ilyen szabályozás hiányában fennáll annak közvetlen veszélye, hogy az érintett nyomozó hatóságok aránytalanul korlátozzák ezt a kapcsolattartást, ami a tulajdonhoz való jog alkotmányos visszásságot okozó sérelméhez vezethet. Teljes szöveg: 57. § (3) bek. OBH 1341/1997., 4056/1997., 4081/1997., 4891/1997., 5005/1997., 5361/1997., 6650/1997., 6853/1997., 7194/1997., 7284/1997., 7352/1997., 8309/1997., 8310/1997. I. Az Alkotmány 2. § (1) bekezdésében deklarált jogbiztonság követelményével, valamint a 13. § (1) bekezdésében biztosított tulajdonhoz és az 57. § (5) bekezdésében foglalt jogorvoslathoz való joggal kapcsolatban alkotmányos visszásságot okoz, ha a nyomozó szerv az eljárása során lefoglalt gépkocsit nem a büntetőeljárásról szóló törvény vonatkozó rendelkezése szerint adja ki, továbbá, ha a nyomozó hatóság nem vezeti rá határozatára az ügyszámot, elmulasztja a felek kötelező értesítését, nem hoz alakszerű határozatot a nyomozás áttételéről. Több panaszos kifogásolta gépjárműve lefoglalásával, illetve kiadásával kapcsolatos hatósági eljárást, illetve sérelmezte az eljárások során megnyilvánuló hatósági mulasztásokat. A szóban forgó beadványok hasonló tartalma miatt az állampolgári jogok országgyűlési biztosa általános helyettese együttes vizsgálatot folytatott az ügyben. Vizsgálata során beszerezte a szükséges iratokat és az egyedi panaszokban a következőket állapította meg:

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes